
Įvadas 


Mokant biologijos, chemijos, fizikos, gamtos pažinimo svarbi pasiekimų sritis 
yra gamtamokslinis tyrinėjimas, apimantis tyrimo etapų įvardijimą, probleminių 
klausimų, tikslų ir uždavinių formulavimą, tyrimo planavimą, rezultatų patikimumo 
užtikrinimą, paties darbo, reikalingų skaičiavimų atlikimą, duomenų analizę, išvadų 
formulavimą ir tolesnių veiklų numatymą. Kaip pavyzdį pateiksiu mokinių atliktą 
projektą ,„Oro užterštumo tyrimas Kuršėnuose“. Gamtamokslinio tyrimo metu 
ugdomos įvairios bendrosios ir dalykinės kompetencijos, o mano su mokiniais 
atliktame darbe ypač daug dėmesio skiriama pažinimo, kūrybiškumo, komunikavimo, 
skaitmeninio raštingumo kompetencijoms. Papratai tiriamieji darbai apima ne 
vieną, o kelis dalykus, pavyzdžiui, mūsų pateiktas darbas apima biologiją, chemiją, 
matematiką, technologijas, informatiką. Dalykų integracija geriau padeda pažinti 
supantį pasaulį. Siekiant pagerinti mokinių gamtos mokslų kompetencijas, turi 
būti nuosekliai ir sistemingai plėtojami mokymosi metodai ir strategijos (Šlekienė, 
Ragulienė, 2013). Daug dėmesio skyrėme duomenų patikimumui, todėl rezultatus 
suplanavome gauti trimis skirtingais būdais (oro užterštumo tyrimas pagal kerpių 
bioindikatorines rūšis, klevo lapų juodulių (grybo Rhytisma acerinum) testą ir pagal 
metalo korozijos rodiklius) ir dar palyginome su profesionalios firmos Geominos 
gautais rezultatais. Šiuo darbu nesiekėme gauti kažkokių didelių atradimų, tai 
daugiau ugdymo(si) funkciją atliekantis tyrimas. 


Oro užterštumo tyrimas Kuršėnuose 


Iš pradžių suformulavome bendrą tikslą, uždavinį. Paskui darbą padalinome į 
tris atskirus tyrimus, kuriuos atlikome tuo pačiu metu. 

Tikslas. Nustatyti oro užterštumą Kuršėnuose. 

Uždavinys. Ištirti oro užterštumą penkiose Kuršėnų vietose pagal kerpių bio- 
indikatorines rūšis, klevo lapų juodulių (grybo Rhytisma acerinum) testą ir pagal 
metalo korozijos rodiklius. 


Oro užterštumo nustatymas pagal kerpių bioindikatorines rūšis 
Tikslas. Nustatyti oro užterštumo laipsnį pagal kerpių bioindikatorines rūšis. 


Uždavinys. Nustatyti oro užterštumo laipsnį penkiose vietovėse pagal kerpių 
bioindikatorines rūšis. 


24 https://doi.org/10.48127/gu/24.30.24 


GAMTAMOKSLINIS UGDYMAS BENDROJO UGDYMO MOKYKLOJE — 2024 / 
NATURAL SCIENCE EDUCATION IN A COMPREHENSIVE SCHOOL - 2024 
ISSN 2335-8408 


Darbo eiga. Išnagrinėjome Geominos ataskaitą. Tyrimus pasirinkome atlikti 
tuose pačiuose taškuose (Vydūno g. 23, Vilniaus g, 48, Ventos g. 6), kur atliko minėta 
įstaiga. Dar papildomai pasirinkome dvi vietoves: prie gimnazijos ir Daugėlių parke 
pušyne prie gamtos paminklų - ąžuolų. 

Darbą atlikome pagal Motiejūnaitės parengtą metodiką ,„Oro taršos 
įvertinimas pagal kerpių bioindikatorines savybes“ (Motiejūnaitė, 1995). 
Apžiūrėjome kerpes 1-1,5 m aukštyje, augančias ant medžių kamienų, palyginome 
su esančiomis paveikslėlyje. Suskaičiavome kiekvienos rūšies kerpės gniužulus ir 
lentelėje pažymėjome jų gausumą: (+) atsitiktiniai (mažiau negu 5 gniužulai), (++) 
gausūs (daugiau negu 5 gniužulai). Išmatuojame didžiausio ir mažiausio kerpių 
gniužulų skersmenis. 

Tyrime šias kerpes: uosinę ramaliną, plynkežį, geltonkerpę, lekanorą. 


1lentelė 
Oro taršos tyrimas Kuršėnuose kerpių testu 


Tyrimo vieta Kerpės Gausumas Didžiausio Mažiausio 
pavadinimas gniužulo gniužulo 
skersmuo, mm skersmuo, mm 
Prie mokyklos Uosinė ramalina ++ 75 25 
Plynkežis ++ 30 5 
Geltonkerpė ++ 55 5 
Lekanora ++ 50 10 
Vydūno g. 23 Plynkežis ++ 20 6 
Geltonkerpė ++ 40 3 
Lekanora ++ 50 5 
Vilniaus g. 48 Plynkežis + 30 1 
Geltonkerpė ++ 100 5 
Pušynas Uosinė ramalina ++ 40 15 
Plynkežis ++ 55 20 
Geltonkerpė ++ 75 1 
Lekanora ++ 45 5 
Ventos g. 6 Plynkežis ++ 70 10 
Geltonkerpė ++ 75 1 
Lekanora ++ 65 40 


Išvada. Švariausias oras buvo prie gimnazijos ir Daugėlių parke pušyne, 
nes tose vietovėse ant medžių augo krūmiškosios kerpės. Kituose taškuose dėl 
intensyvaus transporto eismo oras labiau užterštas. Tiek Geominos ataskaitoje, tiek 
šio tyrimo rezultatai rodo, kad oro tarša Vydūno g. 23, Vilniaus g, 48, Ventos g. 6 yra 
vienoda. 


https://doi.org/10.48127/gu/24.30.24 25 


GAMTAMOKSLINIS UGDYMAS BENDROJO UGDYMO MOKYKLOJE — 2024 / 
NATURAL SCIENCE EDUCATION IN A COMPREHENSIVE SCHOOL - 2024 
ISSN 2335-8408 


Oro taršos tyrimas klevo lapų juodulių metodu 


Tikslas. Nustatyti oro užterštumo laipsnį pagal klevo lapų juodulių testu. 

Uždavinys. Nustatyti oro užterštumo laipsnį penkiose vietovėse klevo lapų 
juodulių (grybo Rhytisma acerinum) testu. 

Tyrimo metodikos esmė — aplinkoje esantis sieros dioksidas stabdo gry- 
bo vystymąsi, todėl ten, kur gausu sieros dioksido, dėmių ant lapų nėra. Jei lapai 
dėmėti, aplinka sieros dioksido požiūriu yra švari. 

Darbo eiga. Pasinaudojome mokomojoje knygoje jaunimui ,„Aplinkotyra“ 
aprašyta metodika. Oro taršą klevo lapų juodulių testu tyrėme tuose pačiuose 
taškuose kaip ir kerpių testu: Vydūno g. 23, Vilniaus g, 48, Ventos g. 6, prie gimnazi- 
jos ir Daugėlių parke pušyne prie gamtos paminklų - ąžuolų. 

Iš politileno pasidarėme 1 m? kvadratą, kurį užpildome klevų lapais. Šie turi 
gerai užkloti visą plotą. Suskaičiavome, kiek yra grybo R. acerinum dėmių. Gautą 
skaičių dalijome iš 100. Tokiu būdu gausime LDR. 

Atlikę visus skaičiavimus, gautą lapų dėmėtumo rodiklį LDR lyginome su ap- 
linkos užterštumo skale, sudaryta remiantis lapų dėmėtumo rodikliu. 


2 lentelė 
Užterštumo SO, skalė pagal Rhytisma acerinum LDR 


Dėmėtumo 100 cm rodiklis (LDR) Metinis SO, koncentracijos vidurkis, mg/mš 
0 85 
0,00-0,47 55-85 
0,47-0,76 40-55 
0,76-2,1 25-40 
2,1 25 
3 lentelė 


Oro taršos tyrimas Kuršėnuose klevo lapų juodulių testu 


Tyrimo vieta Metinis SO, koncentracijos 


Juodulių skaičius Dėmėtumo rodiklis vidurkis, mg/mž 
Prie mokyklos 41 0,41 55-85 
Vydūno g. 23 18 0,18 55-85 
Vilniaus g. 48 6 0,06 55-85 
Pušynas 57 0,57 40-55 
Ventos g. 6 47 0,47 55-85 


Išvados. Švariausias oras buvo pušyne. Tiek Geominos pateiktoje ataskaitoje, 
tiek mūsų tyrimo rezultatai rodo, kad Vydūno g. 23, Vilniaus g. 48, Ventos g. 6 tarša 

sieros dioksidu yra vienoda. Neaišku tik kiekybinis taršalų kiekis. Geomina nurodo 
mikrogramais, mokymo priemonėje — miligramais. Reikėtų diskutuoti su mokymo 
priemonės sudarytojais. Lyginant oro taršą kerpių testu ir klevo lapų juodulių meto- 
du, nesutampa rezultatai prie gimnazijos. Manome, kad kerpių testas yra patikimes- 
nis, nes klevo lapų juodulių paklaidos didesnės. 


Oro užterštumo nustatymas pagal metalo korozijos greitį 


Tikslas. Nustatyti oro užterštumo laipsnį Kuršėnuose pagal metalų korozijos 
greitį. 

Uždavinys. Nustatyti oro užterštumo laipsnį penkiose Kuršėnų vietovėse pa- 
gal metalų korozijos greitį 

Pasinaudojome mokomojoje knygoje jaunimui „Aplinkotyra“ aprašyta 
metodika. Paėmėme plieninės rūdijančios skardos plokštelę. Padarėme skylutę 
vielai įverti. Palaikėme HCI tirpale 1 min. oksidams nuvalyti. Ištrauktas iš tirpalo 
plokšteles skubiai nuplovėme vandenyje. Nuvalėme spiritu ir nudžiovinome. 
Kiekvieną plokštelę pasvėrėme ir užrašėme masę. Špagatu pažymėjome plokštelės 
numerį. Visas plokšteles pritvirtinome maždaug 2 m aukštyje 35—45 laipsnių kampu 
iš šiaurinės medžio pusės. Plokšteles laikėme 7 mėnesius. Plokšteles nuėmėme ir 
laikėme HCI tirpale. Tirpinant rūdis, plokšteles kas 1 min. ištraukėme iš tirpalo ir 
žiūrėjome, ar nutirpo visos rūdys. Ištrauktas iš tirpalo plokšteles skubiai nuplovėme 
vandenyje. Nuvalėme spiritu. 

Duomenis surašėme į lentelę. Pagal surūdijusio metalo kiekį procentais 
sprendėme apie vietovės aplinkos užterštumą. 

A lentelė 
Oro užterštumo duomenys pagal metalinių plokštelių korozijos laipsnį 


Eksponavi- Plokštelės Pradinė Tyrimo Tyrimo Plokštelės Suirusio  Suirusio 
mo vieta Nr. plokštelės pradžia pabaiga masė po metalo metalo 
masė, g ekspozici-:  masė,g procentas, 
jos k 

Prie 1. 10,2 2020-  2021-06- 10,2 0 0 
gimnazijos 2: 10,3 10-28 01 10,2 0,1 0,9 

3; 10,0 10,0 0 0 

4. 10,1 10,1 0 0 
Vidurkis 10,2 10,1 0,025 0.2 
Vydūno g. 23 1; 10,0 2020-  2021-06- Dingo 

2. 9,8 10-28 01 plokštelės 

3; 10,1 

4. 9,6 
Vidurkis 9,88 
Vilniaus g. 48 1. 10,1 2020-  2021-06- 9,6 0,5 5,2 

2; 9,8 10-28 01 9,4 0,4 41 

3; 10,1 97 0,4 4,0 

4. 10,1 9,7 0,4 4,0 
Vidurkis 10,025 9,6 0,0425 4,325 
Ventos g. 6 1. 10,1 2020-  2021-06- 10,1 0 0 

2. 9,9 10-28 01 9,9 0 0 

3; 10,0 9,9 0,1 1 

4. 10,3 10,2 0,1 1 
Vidurkis 10,075 10,025 0,05 0,5 
Pušynas 1. 10,2 2020-  2021-06- 10,1 0,1 1 

2. 9,9 10-28 01 Nerasta - 

3: 9,8 9,7 0,1 1 

4. 10,1 10,1 0 0 
Vidurkis 10 9,97 0,07 0,67 


Išvada. Švariausias oras yra prie gimnazijos. Be to, ir tyrimus atlikome toliau 
nuo kelio. Labiausiai užterštas Vilniaus g. 48. Tai sutampa ir su Geominos tyrimo 
rezultatais. Tyrimas atliktas prie pat judrios gatvės Šiauliai-Kuršėnai. Ventos g. 6 
mūsų tyrimas ne visai sutapo su Geominos tyrimu, nes plokšteles įkėlėme į klevą, 
augusį toliau nuo kelio (maždaug 100 m). 


Apibendrinimas 
Oro taršos tyrimų vietose pagal kerpių bioindikatorines rūšis, klevo lapų 
juodulių (grybo Rhytisma acerinum) testą ir pagal metalo korozijos rodiklius 


rezultatų palyginimas. Tyrimų duomenys, gauti visais minėtais metodais beveik 
sutampa. Švariausias oras yra prie gimnazijos. Tam įtakos turėjo, kad klevas augo 

toliau nuo kelio, kuriame vyksta mašinų eismas. Labiausiai užterštas oras yra 
Vilniaus g. 48, tyrimas atliktas prie judrios gatvės. Ventos g. 6 paklaidą nulėmė, kad 
tyrimus atlikome ne prie pat kelio. Kartu pasidžiaugėme, kad 100 m nuo kelio oro 
tarša ženkliai sumažėja. Jautriausias tyrimas buvo pagal metalų korozijos rodiklius. 

Summary 
INTEGRATED NATURAL SCIENCE INOUIRY-BASED WORKS 


Laima Jonušaitė 
Šiauliai Region Kuršėnai Laurynas Ivinskis Gymnasium 


While conducting the research, students applied their wide-ranging knowledge, including 
biology, chemistry, mathematics, technology, and informatics. Our investigation focused on 
air pollution across five locations in Kuršėnai, utilizing lichen bioindicator species, the maple 
leaf tar spot (fungus Rhytisma acerinum) test, and metal corrosion indicators. Comparative 
analysis of the data revealed almost identical results across different methodologies. The 
cleanest air was near the gymnasium, likely due to the distance of the maple trees from the 
road and vehicular traffic. Conversely, the most polluted air was at Vilniaus St. 48, adjacent 
to a bustling street. Deviations noted at Ventos St. 6 were due to research conducted away 
from the immediate vicinity of the road. Notably, air pollution significantly decreased 100 
meters away from the street. Metal corrosion indicators emerged as the most sensitive 
method employed in our study. 

Keywords: air pollution research, bioindicators, comparative analysis, metal corrosion 

